ຄົ້ນພົບທະນີພັນໃໝ່ ໃນເຂດອິນໂດຈີນ
ສັດຫາຍາກທີ່​ວ່າ​ນີ້ ແມ່ນທະນີຊະນິດນຶ່ງ ທີ່ສາມາດບອກໄດ້ຍ້ອນສຽງ ທີ່ມີລັກສະນະແຕກຕ່າງ ແລະຫົວທີ່ມີລັກສະນະໂນຂຶ້ນຂອງມັນ.
ພວກນັກວິທະຍາສາດໃນເຢຍຣະມັນໄດ້ຄົ້ນພົບທະນີພັນໃໝ່ ທີ່ອາໄສຢູ່ໃນປ່າດົງພົງໄພຂອງເຂດເອເຊຍຕາເວັນອອກ ສູນກາງຄົ້ນຄວ້າກ່ຽວກັບຄົນແລະສັດປະເພດລີງ ຫຼື Primate Center ຂອງເຢຍລະມັນກ່າວວ່າ ສັດຫາຍາກທີ່ ວ່ານີ້ ແມ່ນທະນີຊະນິດນຶ່ງ ທີ່ສາມາດບອກໄດ້ຍ້ອນສຽງທີ່ມີ ລັກສະນະແຕກຕ່າງແລະຫົວທີ່ມີລັກສະນະໂນຂຶ້ນຂອງມັນ ທະນີພັນໃໝ່ນີ້ແມ່ນຊະນິດທີ 7 ທີ່ມະນຸດໄດ້ຮູ້ຈັກ ແລະມີຊື່ ທາງວິທະຍາສາດວ່າ Normascus Annamensis ຄືກັນກັບບັນພະບຸລຸດຂອງມັນທະນີຊະນິດໃໝ່ນີ້ ແມ່ນໄດ້ມີ ການພົບເຫັນຢູ່ແຕ່ໃນປ່າດົງຕາມບໍລິເວນຊາຍແດນລາວ ຫວຽດນາມແລະກຳປູເຈຍທໍ່ນັ້ນ ທະນີເປັນນຶ່ງໃນພວກສັດ ທີ່ຕົກຢູ່ໃນອັນຕະລາຍຫຼາຍທີ່ສຸດໃນໂລກ ຍ້ອນການລ່າສັດ ແບບຜິດກົດໝາຍ ສັດປະເພດຈຳພວກລີງ-ທະນີ ເປັນສັດທີ່ມີຄວາມໃກ້ຄຽງກັບມະນຸດຫຼາຍທີ່ສຸດ ສັດອື່ນໆ ໃນຈຳພວກສັດປະເພດດຽວກັນນີ້ ກໍມີຮວມທັງລີງ Orangutan, ລີງໂທນ Gorrilla ລີງ ໃຫຍ່ Chimpanzee ແລະລີງ Bonobo